Cahul

Cahul (russisk Кагул, Kagul) er ein by sør i Moldova med om lag 30 000 innbyggjarar. Han var ein mindre bykommune (oraș) innanfor distriktet Cahul og hovudsete i distriktet. I 2016 fekk Cahul status som municipiu, men utan å bli rekna på distriktsnivå.

Byen har vore busett i mange hundreår, men har hatt forskjellige namn opp gjennom tidene. I 1502 vart byen kalla Șcheia og i 1716 Formoza. Det moderne namnet vart gjeve til byen etter slaget ved Kagul som vart utkjempa i nærleiken.

Byen har ofte vore åstad for kamphandlingar mellom forskjellige statar og har ofte skiftar eigarskap mellom land som Moldavia, Russland og Det osmanske riket. Byen var ein del av fyrstedømet Moldavia før 1812, så Det russiske keisardømet frå 1812 til 1856, og så igjen Moldavia/Romania (1856-1878), Russland (1878-1918), Romania (1918-1940) og så Sovjetunionen (1940-1941), Romania igjen og Sovjetunionen 1941-1991. Sidan 1991 har byen vore ein del av Moldova. Cahul er òg kjend for varmekjeldene her og for folkemusikken.

Folketal
Kommunen har desse busetnadene. For 2014 er det ikkje offentleggjort detaljerte resultat for busetnadene. 

   Folketal 2004   Folketal 2014 Cahul  35 488  –   1 317  – Kommunen Cahul  36 805  30 018

 Kjelder 

 Denne artikkelen bygger på «Cahul» frå , den 5. februar 2008. 

Referansar

 Bakgrunnsstoff 
 cahulfest.net 
 kagul.ru

Kategori:Byar og tettstader i distriktet Cahul
Kategori:Mindre bykommunar i Moldova